ભારતીય મહિલા ક્રિકેટ ટીમની ઉપકપ્તાન હરમનપ્રીતને ત્રણ ટીમ તરફથી રમવાની ઓફર મળી હતી. જેમાં પહેલા સત્રમાં વિજેતા બનેલી સિડની સિકસર્સનો પણ સમાવેશ થાય છે. પરંતુ હરમનપ્રીતે થંડર ટીમને પસંદ કરી છે. ભારતીય મહિલા ટીમે વર્લ્ડ ટી-20 પહેલા ઓસ્ટ્રેલિયામાં પ્રથમ વખત બંને દેશો વચ્ચેની ટી-20 શ્રેણી 2-1થી જીતી હતી. જેમાં હરમનપ્રીતે પ્રથમ મેચમાં 31 બોલમાં 46 રન બનાવ્યા હતા. વર્લ્ડ ટી-20માં ભારતીય ટીમનો નિરાશાજનક દેખાવ રહ્યો હોવા છતાં હરમનપ્રીતે 4 મેચમાં 89 રન બનાવી સાત વિકેટ પણ ઝડપી હતી.